རྒྱལ་དབང་མཆོག་བོད་དང་གྱེས་ཏེ་གྲོ་མོ་དང་ཀ་ལོན་སྦུག་བརྒྱུད་ནས་རྡོ་རྗེ་གླིང་དུ་ཕེབས་ཤིང་།སྐབས་དེའི་རྒྱ་གར་དབྱིན་གཞུང་གི་སྐུ་ཚབ་དང་འབྲས་ལྗོངས་སྐུ་ཚབ་སྦེལ་ཞེས་བྱ་བས་ཁོང་ལ་སྣེ་ལེན་གང་ལེགས་མཛད།སྐབས་དེར་ཆིན་སྲིད་གཞུང་གིས་ཡང་བསྐྱར་ཁོང་གི་གོ་ས་བླངས་པ་དང་སྤྲུལ་སྐུ་གསར་དུ་འཚོལ་རྒྱུ་ཡིན་པ་སོགས་ཀྱི་གསར་འགྱུར་གང་སར་བསྒྲགས་པས།ཆིན་སྲིད་གཞུང་དང་རྒྱལ་བ་ཐུབ་བསྟན་རྒྱ་མཚོ།བོད་སེར་སྐྱ་མི་དམངས་བར་གྱི་འགལ་བ་དེ་སྔར་ལས་གཏིང་ཟབ་ཏུ་གྱུར།